《黄君会景伊西上》
宋代·王迈

杞梓非凡材，骐騄非凡马。
朴樕不入公输门，赏骏岂无伯乐者。
不泉真宝剑，焦尾亦名琴。
张华有眼识紫气，子期解听流水音。
凡物时为之否泰，横宝在道众所爱。
十年读书得一友，送之西征吾意快。
梅花馨，雪花明，
仙霞直上带云津。别君不作儿女语，
万卷诗书早致身。柳绵飞，
榆荚舞，软红尘中花如雨。
逢君一笑上青楼，破费黄金买金缕。
那时君已在瀛洲，而我正为京华游。
便教后举入黄甲，早是输君此一筹。

作者简介：王迈(1184～1248) ，南宋诗人。字实之，一作贯之。自号臞轩居士。今福建仙游县园庄镇（旧称慈孝里）人。嘉定十年(1217)进士，经历南外睦宗院教授、漳州通判等职。为人刚直敢言，刘克庄曾以"策好人争诵，名高士责全"诗句相赠。后来他由于应诏直言，被台官弹劾而降职。淳□中，主持邵武军事务，死后追封为司农少卿。